Everton F.C.

Everton Football Club (kendt som Everton F.C. eller blot Everton) er en engelsk Premier League-fodboldklub beliggende i Liverpool. Klubben har rekorden for at have ligget i den øverste division i flest sæsoner i træk (116 sæsoner pr. 2020) og har vundet det engelske fodboldmesterskab ni gange.
 
Everton blev dannet i 1878 og var et af de stiftende medlemmer af The Football League i 1888. To sæsoner senere vandt Everton sit første ligamesterskab. Efter fire ligatitler og to FA Cup-sejre vandt Everton ikke titler i perioden efter 2. verdenskrig, indtil man oplevede en genrejsning i 1960'erne, hvor klubben vandt to ligamesterskaber og en FA Cup-titel. Midt i 1980'erne havde klubben sin seneste succesrige periode med to mesterskaber, en FA Cup-sejr samt sejr i 1985 i UEFA Pokalvindernes Turnering. Klubbens seneste større triumf var sejr i FA cuppen i 1995. Klubbens tilhængere er i folkemunde kendt som Evertonians.

Everton har en rivalisering med naboerne fra Liverpool FC, og når de to hold mødes, kalder man det Merseyside Derby (efter floden Mersey i Liverpool). Klubben har haft hjemmebane på Goodison Park siden 1892. Klubdragten til hjemmekampene er kongeblå og hvid. Den mest bemærkelsesværdige Everton-spiller gennem tiden er nok Dixie Dean, der har rekorden med 60 ligamål i 1927-28-sæsonen. Frank Lampard er i øjeblikket træner for Everton.

Nuværende spillertrup

Udlånt

Danske spillere 
 Claus Thomsen (1997-1998)
 Peter Degn (1999-2001)
 Thomas Gravesen (2000-2005)
 Per Krøldrup (2005-2006)
 Lars Jacobsen (2008-2009)
 Jonas Lössl (2019-2021)

Per Krøldrup havde et mindre succesfulde ophold i Everton FC, og blev af Liverpool Echo i 2009 sat på Byen Liverpool's hold over de 11 ringeste indkøb i byens historie.

Titler og Pokaler 
 Fodbold Liga Første Division og FA Premier League'' titles: 9 Mester i: 1891, 1915, 1928, 1932, 1939, 1963, 1970, 1985, 1987
 Anden Division 1 Nr 1:1931
 FA Cup 5¹
 Vinder:1906, 1933, 1966, 1984, 1995
 UEFA Pokalvindernes Turnering 1 Vinder:1985
 FA Community Shield 9¹ 
 Vinder:1928, 1933, 1963, 1970, 1984, 1985, 1986*, 1987, 1995 (* Delt Vinder)

 Rekorder 
 Største sejr: 11-2 mod Derby County, FA Cup, (18. januar, 1890)
 Største nederlag: 4-10 mod Tottenham Hotspur (11. oktober 1958)
 Flest kampe: 750 af Neville Southall (1981-1998)
 Flest liga kampe: 578 af Neville Southall (1981-1988)
 Flest europæiske kampe: 20 af Tony Hibbert
 Flest mål: 383 af Dixie Dean (1925–1937)
 Flest liga mål: 349 af Dixie Dean (1925–1937)
 Flest europæiske mål: 6 af Fred Pickering 
 Flest mål i en sæson: 63 af Dixie Dean (1927-28))
 Flest tilskuere i Premier League: 40,552 mod Liverpool F.C., (11. december, 2004) 
 Flest tilskuere nogensinde: 78,299 mod Liverpool F.C. (18. september, 1948)
 Yngste spiller: James Vaughan, 16 år, 271 dage (10. april, 2005)
 Ældste spiller: Ted Sagar, 42 år, 281 dage (15. november, 1952 )
 Største spillersalg: £27,5 mio. for Marouane Fellaini (2013) til Manchester United. Inden da £20 millioner for Wayne Rooney (2004) til Manchester United.
 Største spillerkøb''': £15 millioner for Marouane Fellaini (2008)

Noter og referencer

Eksterne kilder/henvisninger 

 Everton F.C.s officielle hjemmeside 

 
Fodboldklubber i England
Etableret i 1878
Liverpool